JohanHeinsen/ENO huggingface dataset:
Odense Adresse-Contoirs Efterretninger, 1845-05-24
Jfølge Kongelig allernaadigst Bevilling af Dags Dato, saalydende: Vi Christian den Ottende, af Guds Naade Konge til Danmark, de Venders og Gothers, Hertug til Slesvig, Holsteen, Stormarn, Ditmarsken, Lauenborg og Oldenborg. Gjøre vitterligt: at Vi, efter Skifteretten i Kjøbmændene Brodersen & Tychsens Fallitboe i Odense Kjøbstad udi Vort Land Fyen, dens herom allerunderdanigst gjorte Ansøgning og Begjæring, allernaadigst have bevilget og tilladt, saa og hermed bevilge og tillade, at Skifteretten i Odense ved Proclama, sub poena præclusi et perpetui silentii, med Aar og Dags Varsel, i den Berlingske politiske og Avertissementstidende, den Altonaiske Mercur, samt Fyens Stifts Adresseavis 3 Gange efter hinanden maae indkalde alle dem, som formene sig at have noget at fordre i bemeldte Fallitboe, med deres Paastand at fremkomme og saadant deres havende Krav, inden foreskrevne Tids Forløb, for Skifteretten at anmelde og beviisliggjøre, dog Umyndiges Tiltale i Fremtiden, efter Forordningen af 20 Febr. 1717, forbeholden, og skal saadan Jndkaldelse i Aviserne ansees og være lige saa gyldig, som om den var skeet ved Proclama efter Loven; dog skal denne Vor allernaadigste Bevilling Ord til andet indrykkes i fornævnte offentlige Tidender, samt læses for vedkommende Værneting, samt ved den Overret, hvorunder samme henhører. Hvorefter de Vedkommende sig allerunderdanigst have at rette, og for Skade at tage vare. Givet i Vor Kongelige Residentsstad Kjøbenhavn den 23 Mai 1845.
Odense Adresse-Contoirs Efterretninger, 1845-05-24
Under Vort Kongelige Seigl. Efter Hans Kongelige Majestæts allernaadigste Befaling. Stemann. Lange. Bentzen. Holm. Simony. Bevilling for Skifteretten i Odense til, ved Proclama i Aviserne, at indkalde Creditorerne i Kjøbmændene Brodersen & Tychsens Fallitboe. indkaldes herved ved nærværende Proclama, som snarest muligt vil vorde læst inden vedkommende Retter, med Aar og Dags Varsel, sub poena præclusi et perpetui silentii, Alle og Enhver, som maatte have nogen Fordring i Kjøbmændene Brodersen & Tychsens Fallitboe, til for undertegnede Skifteret at anmelde og legitimere deres Fordringer; hvilket herved endvidere bekjendtgjøres. Odense Raadstue den 23 Mai 1845. Borgermester og Raad.
Odense Adresse-Contoirs Efterretninger, 1845-05-24
Fjerde Klasse.
Odense Adresse-Contoirs Efterretninger, 1845-05-24
Til Dokumenter efter Stempletpapirs Forordn No 2.5 5 Litr. B. 10 Rigsbankskilling Sølv. Bentzen. 1845. Malling: Jacob Wiborg, Hans Kongelige Majestæts virkelige Justitsraad, Byefoged i Faaborg og Herredsfoged i Salling Herred. Gjør vitterligt: At for mig har andraget Selveier Hans Pedersen af Teglgaarden i Veile Sogn, Salling Herred, Svendborg Amt, hvorledes han ifølge dertil meddeelt allernaadigst Bevilling af 3 April d. A., finder sig beføiet til at erhverve Mortificationsdom paa 2 ham frakomne Panteobligationer som hæfte paa bemeldte hans Eiendom, den ene udstædt af Johanne Jørgensdatter til Lieutenant Wedell til Søbysøegaard, stor 100 Rbd. med 1ste Prioritets Panteret, dateret den 11 Juni og tinglæst den 28 Juli 1823, og den anden af Citanten til Jørgen Pedersen, stor 285 Rbd. Sedler med 3die Prioritet i forbemeldte hans Eiendom, næstefter 415 Rbd. 5 Mk. 14 s., udstædt den 6 October 1834 og tinglæst 2 Marts 1835. Thi indstævnes herved med Aar og Dags Varsel, 3 Gange i den Berlingske Tidende, Fyens Stiftsavis og den Altonaer Mercur, den eller de, som maatte være i Besiddelse af disse Obligationer, dermed at møde ved Salling: Herreds Ret den sidste Mandag i Julii Maaned 1846, Kl. 10 Formiddag, for da og der at bevise lovlig Adkomst til fornævnte Obligationer, da Citanten i modsat Fald vil forvente og paastaae samme mortificerede, saa at de derefter af Pantebogen kan udslettes. Laugdag eller Forelæggelse er afskaffet ved Forordningen af 3 Juni 1796. Til Bekræftelse under min Haand og Embedssegl. Salling Herredscontoir, Faaborg den 22 Mai 1845. Wiborg. (L. S. 3dag er udkommet:
Odense Adresse-Contoirs Efterretninger, 1845-05-24
Bidrag til Tidshistorien. Et Ugeblad. No. 21. Jndhold: Henrik Steffens. - En Synsforretning i en Præstegaard paa Langeland. - Slaget den 2 April 1801. - Ja og Nei, Digt af St. St. Blicher.
Odense Adresse-Contoirs Efterretninger, 1845-05-24
Fyens Stiftsavis. Udgives 3 Gange ugentlig. Trykt med Hurtigpresse.
Odense Adresse-Contoirs Efterretninger, 1845-05-26
74 Aargang. Fyens Stifts privilegerede. Kongelig ene samt Avertissementstidende. Adresse- og politiske Avis overalt i de danske Stater. Forsendes med Brevposten Redigeres, trykkes og udgives af M. C. Hempel i Odense. 26 Mai 1845. Mandagen
Odense Adresse-Contoirs Efterretninger, 1845-05-26
Jndhold, udlandet: Frankerig, Schweitz. Rusland, Sverrig. - Fædrelandet. Offentlige Foranstaltninger. Blandinger. Odense.
Odense Adresse-Contoirs Efterretninger, 1845-05-26
udlandet. Frankerig. Efterretningerne fra Algier lyde nu gunstigere, Opstanden i Dahara er undertrykt og de fleste Høvdinger have underkastet sig og det ikke under milde betingelser. Den Marabut, som i Milianah myrdede en fransk Embedsmand, er af Stammens Høvding blevet halshugget og hans Hoved er sendt som Sonoffer til de franske Øvrigheder. - Græshoppesværme have viist sig i en saa uhyre Mængde, at Man frygter for, at de omkomne Hobes Uddunstninger ville frembringe smitsomme Sygdomme.
Odense Adresse-Contoirs Efterretninger, 1845-05-26
Schweitz. Overretten i Luzern har med 7 Stemmer imod 5 stadfæstet Dødsdommen over Dr. Steiger; han blev ført i Retten med Lænker paa.
Odense Adresse-Contoirs Efterretninger, 1845-05-26
Daareanstalten i Bern er den i sin Tid saameget omtalte Dr. Siebenpfeiffer ved Døden afgaaet. (Siebenpeiffer var en Bairer og angreb i Forening med Dr. Birch den baierske Regjering, hvilket havde til Følge, at han saae sig foranlediget til at flytte til Schweitz.)
Odense Adresse-Contoirs Efterretninger, 1845-05-26
Rusland. De tydske Blade indeholde fra St. Petersborg følgende Efterretninger: Ministeren for det offentlige Underviisningsvæsen har indgivet til Keiseren en Beretning over den af Videnskabernes Academie foranstaltede og af Hr. v. Middendorff ledede siberiske Expedition, som nu lykkelig er tilendebragt. Reisen havde to hidtil endnu uefterforskede og aldrig besøgte Egne af Contingenten til Maal, det mellem Pjaszina og Chatanga beliggende Taimyrland indtil henimod Jis havet, og den sydøstlige Kant af Siberien, Egnen af Utzkoi, samt Schantar=Øerne, endelig den chinesisk-russiske Grændse og derfra til Nertschinsk. De Møisommeligheder og Farer, med hvilke den dristige Reisende og hans lille modige Selskab havde at kjæmpe, den besindige, forstandige Ledelse af det hele vanskelige Foretagende og de mangfoldige vigtige Resultater, som derved ere vundne for Videnskaberne have vakt Keiserens Opmærksomhed, og Hs. Majestæt har i denne Anledning skjænket Hofraad v. Middendorff St. WladimirOrdenen af 4de Classe samt et aarligt Gage-Tillæg af 400 Sølv=Rubler, og hans fornemste Ledsager, den forhenværende danske Forstmand Hr. Thor Branth, St. Anna-Ordenen af 3die Classe. Hr. v. Middendorff er for Øieblikket beskjeftiget med en fuldstændig Beretning om Reisen, hvis Udgivelse det vil være Academiet magtpaaliggende at fremme saa hurtigt som muligt.
Odense Adresse-Contoirs Efterretninger, 1845-05-26
Sverrig. Den Formodning, som svenske Blade senest udtalte angaaende den kgl. Sanction paa Loven om den lige Ægteskabs= og Arveret, har stadfæstet sig.
Odense Adresse-Contoirs Efterretninger, 1845-05-26
Den 17 Mai holdtes i Rigsalen plenum plenorum af Stænderne, hvor Udenrigsministeren, Friherre Jhre, (Justitsministeren Nordenfalck er endnu syg) oplæste den kgl. Sanction paa flere af Stænderne under denne Session tagne Bestemmelser, hvoriblandt flere have været antagne paa tidligere Rigsdage, men af Regjeringen vare blevne negtede bifald. Den vigtigste Sag er den ovennævnte. Sanctionen herpaa lyder som følger: "J underdanig Skrivelse af 12 Febr. d. A. have J, gode Herrer og svenske Mænd, anført og udviklet de Grunde, som efter Eders Mening taler for Ophævelsen af den hidtil bestaaende Ulighed i Ægteskabsretten og Arveretten for Mand og Qvinde, ligesom for den Forandring, at den Ret, som Broders og Søsters Barn nu har, nemlig ved Arvefald at træde i afdøde Faders og Moders Sted, bliver at udstrække til Sødskendes Slægt. Jeg har, efter at have hørt Høiesterets og Statsraadets Mening, omhyggelig overveiet dette vigtige Anliggende og fundet for godt at bifalde Eders Forslag." - - Riddernes og Adelens Protest mod Stændernes Beslutning i dette Anliggende omtales altsaa ikke med et eneste Ord i Kongens Tale til Rigets Stænder. Ligeledes har Kongen sanctioneret Stændernes Beslutning om Ophævelsen af Forbudet mod at Sødskendebørn uden gl. Bevilling indlade sig i Ægteskab.
Odense Adresse-Contoirs Efterretninger, 1845-05-26
J Stokholm bivaanede Kongen, Kronprindsen og Prinds Oscar den 16 Forestillingen af Norma, hvori Jenny Lind første Gang optraadte efter sin Hjemkomst fra Udlandet. Ved Hs. Majestæts Jndtrædelse i sin Loge var Skuespillet allerede begyndt, men fra alle Sider i Theatret hørte Man raabe paa Folkesangen, som ogsaa eenstemmig blev afsungen, ledsaget af de meest levende Hurraraab. Jfr. Linds Modtagelse var ligesaa enthusiastisk som hjertelig. Applaus, Bravoraab, Blomster og Krandse, Fremkaldelser under og efter Forestillingen a. afvexlede med hverandre. Den 15de havde hun Audients hos Kongen, og den 17de havde Theaterdirectionen og Theaterpersonalet indbudet hende til et Festmaaltid. Prume gav den 18de, sin første Concert paa Stockholms Theater, og blev ved sin Jndtrædelse hilset med levende Applaus, og vandt for sit ligesaa geniale som sande kunstneriske Spil enthusiastisk Bifald.
Odense Adresse-Contoirs Efterretninger, 1845-05-26
Den 10 April om Formiddagen skeete paa Rheden af Gibraltar det Uheld, at den svenske Skonnert "Aigle", som hører til den udsendte Eskadre i Anledning af de marokkanske Affairer, under en haard Byge drev paa Land, men den blev ved Hjelp fra den svenske Fregat Josephine", den norske Corvet Nordstjernen" og den danske Brig "Mercurius, ved Flodtiden atter flot og varpedes ud paa sin Ankerplads.
Odense Adresse-Contoirs Efterretninger, 1845-05-26
Fra Malmøe berettes, at der blandt Passagererne med Dampskibet "Malmøe, den 3 Mai ankom omtrent 20 hannoveranske Bønder, der ere blevne forskrevne til en af de større Landeiendomme i Skaane, for at understøtte ved en ny Methode i Tørvskæring: Fædrelandet.
Odense Adresse-Contoirs Efterretninger, 1845-05-26
Offentlige Foranstaltninger. Høiesteret har idømt Anders Thomsen 8 Maaneders Forbedringshuusstraf for falsk Vidneforklaring.
Odense Adresse-Contoirs Efterretninger, 1845-05-26
Sidstafvigte 15 Mai beslaglagte Justitsraad Reiersen det kjøbenhavnske Blad, Morgenposten", Cancelliet frigav vel Bladet samme Dag, men beordrede tillige Sag anlagt mod Factoren i det Trykkeri, hvor Morgenposten" trykkes, fordi enkelte Nummere vare komne ud i Publikum for Tilladelse dertil var givet.
Odense Adresse-Contoirs Efterretninger, 1845-05-26
Juridisk Ugeskrift indeholder i sit sidste Nummer en Sag angaaende et Spørgsmaal, der er af en Beskaffenhed, at det mere end de almindelige Retsforhandlinger vil tiltrække sig Publikums Opmærksomhed. Det er en af Commissairerne i en for nylig i Kjøbenhavn afdød Enkes Stervbo afsagt Decision, angaaende det Spørgsmaal, om Boet kunde antages pligtig i naabnet Stand at udlevere Trediemand et til ham adresseret og forseglet, i Boet forefundet, Brev fra den Afdøde, som ved en Paategning uden paa Brevet derhos havde tilkjendegivet, at dette øieblikkelig efter hendes Død skulde sendes til sit Bestemmelsested. Commissarierne eragtede: Den af Apotheker G. nedlagte Paastand om, at det her i Boet forefundne ovenfor omhandlede Brev uden at aabnes skulde enten tilstilles ham eller udleveres til Cancellieraad Hansteen paa hans Vegne, kan ikke tages til Følge, hvorimod samme Brev vil blive at aabne af Commissarierne."
Odense Adresse-Contoirs Efterretninger, 1845-05-26
Ved allerhøieste Reskript til Amtmanden over Odense Amt af 20 Mai d. A. er det allernaadigst tilladt, at der, istedetfor det i Assens Kjøbstad hidtil i Slutningen af October Maaned afholdte aarlige Marked med Kreaturer og Kramvarer, samt det sammesteds til den 3 October ansatte Marked med Lam og Gjæs, maa for Fremtiden i bemeldte Kjøbstad afholdes et Marked med Kramvarer samt Lam og Gjæs den 28 Septbr., og et andet med Kreaturer alene den 24 October.
Odense Adresse-Contoirs Efterretninger, 1845-05-26
Blandinger. Jfølge Aalb. A. vil Hs. Maj. Kongen beære Festen i Anledning af Frederiksstøttens Jndvielse paa Skanderborg Slotsbanke med egen høie Nærværelse.
Odense Adresse-Contoirs Efterretninger, 1845-05-26
J Fredags Nat ankom paa Kjøbenhavns Rhed fra Kongsøe ved Jssefjorden Hs. Kongl. H. Kronprindsens Lysteutter "Neptun"
Odense Adresse-Contoirs Efterretninger, 1845-05-26
Den 13 ds. bragtes i Kønne paa Bornholm den saa almindeligt elskede Amtmandinde Fru Krabbe til sit sidste Hvilested. Et særdeles talrigt Følge, deels fra selve Byen og deels fra hele Landet, havde indfundet sig i Sørgehuset, for at bevise den Høitagtede den sidste Ære. Embedsmænd (civile og militaire) udbare hende af Sørgehuset, og Byens Borgere dernæst til Kirken, hvor hun modtoges ved Jndgangen af 12 sortklædte Børn af Asylet her (hvis Stifterinde hun var), ved en Kreds og en Blomsterkurv. Kisten nedsattes for Alteret under Orgelpræludium, og efter at dernæst 24 Herrer og Damer, Alle sortklædte, Damerne med lange sorte Slør over Hovederne, havde afsunget en særdeles smuk Choral, holdt Hs. H. Provst Steenberg en saare gribende Tale, hvis Theemaa var Her hviler en from Qvinde!" Derefter blev Slutningen af Choralen afsjunget. Asylbørnene lagde deres Krandse paa Kisten, og stode omkring den i en Kreds, ud til Kirkegaarden gik de foran og strøede Blomster af Kurvene. Jngen mindes her en saa høitidelig Liigbegjængelse. Dybt var Jndtrykket paa Alles Hjerter, og intet Øie var uden Taarer."
Odense Adresse-Contoirs Efterretninger, 1845-05-26
Kunstacademiet har tilkjendt Landskabsmaler P.C. Skovgaard den Thorvaldsenske Medaille.
Odense Adresse-Contoirs Efterretninger, 1845-05-26
J sit Blad Den Frifindede har Hr. Rosenhoff paa en ret humoristisk Maade bebudet, at han vil gjøre det til et Slags Organ for Frederiksberg, der hidtil har savnet et saadant, ved at omtale hvad der her skeer af Nyt og Videværdigt. For at vise, at Sligt ikke er overflødigt, meddeler Redacteuren følgende Samtale i Mandagsmorges med en Brødkone fra Frederiksberg, der som meget paalidelig skal være Frederiksbergpostensfremtidige Referent. Hvad Nyt i Byen?""Aa, intet godt Nyt. Politiet attraperede Kagekonen herndenfor igaar, fordi hun solgte under Prædiken. "Men har hun da heller ikke hørt om den nye Forordning?" – "Sagtens har hun det. Men de forbyde hende at sælge Kager om Søndagen, saa tager de med det samme Levebrødet fra hende, for om Hverdagen kommer deringen Folk og kjøber. Jeg kan da heller ikke tro, at Vorherre bliver vred for det, og Spektakler gjør det heller ikke, det er jo langt fra Kirken; saa kunde snarere Omnibusserne forstyrre." - Hvad saa mere Nyt?"Ja De veed da om Tumulten i Kirken igaar?""Rei." "Jo for der havde En hængt sig i Taarnet Man siger ganske nøgen." – "Jb, Gud bevares!" Og saa er "Ja, Man hører ikke andet end Ulykker! da ogsaa i Nat Bernstorffs Palais falden ned og havde nær slaaet Kammerraadinden ihiel." – Bernstorffs Ja vist, det store svære Stykke, som De nok veed hænger hos Kammerraadens lige over Fruens Seng. Baandet gik itu og saa drattede Skilderiet ned med et stort Bulder." - Forøvrigt ere samtlige Tildragelser aldeles factiske.
Odense Adresse-Contoirs Efterretninger, 1845-05-26
J Varde er begaaet tvende Selvmord og et Barnemord. Den 15 de, fandt Man nemlig Ligene af tvende Fruentimmer, Pigen Thora Holm og Fattiglem Antonie Kreiberg, ved hvilken Sidste hendes uægte Barn var bundet med et Tørklæde. Begge Fruentimmeerne fandtes Arm i Arm. Af de optagne Forhør erfarer Man, at Førstnævnte i den senere Tid havde været tungsindig, utvivlsomt som Følge af ulykkelig Kjærlighed. Antonie Kreiberg havde oftere udtalt Misfornøielse med sin nærværende Forfatning, uden at Mandog hos hende havde sporet nogen tungsindig Stemning.
Odense Adresse-Contoirs Efterretninger, 1845-05-26
Fra Haderslev meddeles i Dannevirke" følgende gruopvækkende Tildragelse: "Et Par Ægtefolk her i Byen, som, efter hvad Man hører, have levet i et lykkeligt og kjærligt Forhold til hinanden, fattede i Torsdags Formiddags, drevne af indtraadt Pengenød, den Beslutning, Begge at overgive sig Døden ved Strikken. Medens Kræveren var i Vente, skikkede de deres Børn, for under Dødsakten at være dem qvit, Ærinder i Byen, omfavnede og kyssede dem med Taarer, ved Bortgangen. Nu nærmede sig en frygtet Kreditor Huset, som vel kunde imødesees med Ængstelse, da hans Fordring var opstaaet derved, at Ægtemanden havde modtaget en Sum af 50 Rbd. af ham til at indbetale paa Amtstuen, men undladt dette. Mand og Kone trak sig derfor ind i Sovekammeret og afspærrede Døren efter sig. Kræveren, en Bonde fra Simmersted, opholdt sig en Stund i den tilstødende Dagligstue, Børnene vendte omsider tilbage fra Byen, og de erklærede, at deres Forældre maatte være i Sovekammeret. Bonden stødte da Døren op med Magt, men foer forskrækket tilbage, thi baade Mand og Kone havde hængt sig i deres Seng. Manden havde tøvet, indtil Konen var død, derpaa havde han nedløst hende, og i samme Strikke hængt sig. Paa Bordet i Sovekammeret fandtes af Konen fremlagt en reen Skjorte og Hue for hendes Mands Liig, og for hendes eget en Særk, Hovedtøi, m. m. Begge de ulykkelige Ægtefolk have ladet sig henrive af en sværmerisk Fortvivlelse, men have, ved i Forening at kaste sig i Dødens Favn, dog bevaret en Rolighed og koldblodig Beregningsevne, som om deres Bortgang havde været en almindelig Undvigelse for en efterstræbende Person."
Odense Adresse-Contoirs Efterretninger, 1845-05-26
Odense. Jdag foretages Valget af 5 Borger Vi tvivle aldeles repræsentanter for Odense By. ikke om, at vælgerne ville udsee de af Embedsmændenne meest uafhængige Jndivider, som med denne Egenskab forbinde Jntelligents og Sands og Lyst og Liv og Hjerte for Borgerne.
Odense Adresse-Contoirs Efterretninger, 1845-05-26
Efterskrift. Ved Avisens Slutning Kl. 5 erfares følgende Resultat af Borgerrepræsentantvalgene: 1ste Valg Hr. Overformynder, Brændeviinsbrænder R. Nielsen; 2det Valg Hr. Uhrmager Schmidt; 3die Valg Hr. Prokurator S. Hansen (gjenvalgt); 4de Valg Hr. Jernstøberieier Allerup, 5te Valg Hr. Farver Schrøter.
Odense Adresse-Contoirs Efterretninger, 1845-05-26
Den her i Løverdags Eftermiddag seete Jldebrand var i Vigerslev Sogn, hvor Blesbjergstedet, under Langensøe Gods, aldeleles afbrændte. Aarsagen til Jldens Opkomst er ubekjendt. De saa hæderligen bekjendte, for ikke at sige berømte, (et Tilnavn, som de forresten fuldelig fortjene) Kunstnere, Brødrene Bils, ere ankomne hertil, for, hvis ingen Forhindringer indtræde, at give nogle Forestillinger, uvist om enten paa Theatret eller paa Raadstue salen.
Odense Adresse-Contoirs Efterretninger, 1845-05-26
Kjøbenhavns Børs=Cours den 23 Mai 1845. Hamb. 2 M. - k. S. 199 1/2. Bank-Disconto 5 pCt., ditto paa Banco=Vexler 4 pCt. 4 pCt. Kgl. Obligat. (uden Rente) 1032 a 101 Rbd. Sedler. 3 pCt. engelsk danske Obligationer 87 1/4 a 87 1/2 L. St. Nationalbank-Actier 152 1/2 Rbd. r. Sølv.
Odense Adresse-Contoirs Efterretninger, 1845-05-26
Kjøbenhavns Torvepriser den 24 Mai 1815. Hvede. Rd. 18. a Rd. 328, Ærter....... R. - s. R. - s. Aug....... 4 Rd. 8 s. - Rd. 61, Flesk, røg.... 2 R. : s. 2 R. 16, Dito, grøns. R. 48 s. - 1. 64s. Byg, 2rad. 3 Rd. 106. –3 Rd. 61s. Byg, Grad. 3 Rd. 16. –3 Rd. 18. Smør, Pd. 1 Mk. 5 s. - M. 128. Havre. 2Rd. 72 s. –3 Rd. 32, Æg, Snes. Mk. 1s. - M. 4s. Smør, Fjerdingen 15 Rd. Mk. - s. a 16 Rd. Mk. - s.
Odense Adresse-Contoirs Efterretninger, 1845-05-26
AVERTISSEMENTS. At min kjære Svigermoder, Elise Sybille Melchior, fød Bach, Enke efter Byeskriver Melchior i Kallundborg, efter langvarige Lidelser er afgaaet ved Døden den 22 ds., i sit 76de Aar, bekjendtgjøres herved for hendes fraværende Slægt og Venner. Marslev Præstegaard den 25 Mai 1845. Oldenburg.
Odense Adresse-Contoirs Efterretninger, 1845-05-26
Stiftelsen af 18 September for gamle, værdige og trængende Haandværkomestere og deres Enker i Odense.
Odense Adresse-Contoirs Efterretninger, 1845-05-26
Siden 6 Februar d. A. (see Avisen No. 24) er til Stiftelsen indkommen følgende Bidrag: A. Eengang for Alle.
Odense Adresse-Contoirs Efterretninger, 1845-05-26
Fra C. D. en Actie i Odense Commediehuus paa 10 Rbd. Efter Overeenskomst imellem Vedkommende en Mulkt af
Odense Adresse-Contoirs Efterretninger, 1845-05-26
Ved Politimesteren indsendt en ved Politiretten falden Mulkt af Jalt 115 Rbd. J det Hele er til Dato indtegnet; 2346 Rbd. 85 s. Eengang for Alle Aarligt Bidrag i bestemt Tid ialt 211 Rbd., som vil udgjøre. Aarligt Bidrag i ubestemt Tid. Tilsammen 3746 Rbd. 85 s.
Odense Adresse-Contoirs Efterretninger, 1845-05-26
Jdet vi bevidne Enhver, som har bidraget til at fremme Stiftelsens veldædige Øiemed, vor inderlige Tak, tillade vi os at gjentage vor Jndbydelse til, fremdeles at virke for dens Udvidelse. Odense, i Directionen for "Stiftelsen 18 Septbr., den 17 Mai 1845. A. B. Koppel. Sim. Hempel. N. F. Fich. Helm-Petersen. Chr. Hansen.
Odense Adresse-Contoirs Efterretninger, 1845-05-26
Hermed have vi den Fornøielse at meddele vore ærede Handels Venner, at vor indtil nu bestaaende Transit Told er ophævet, og alt Speditions=Gods, fra 1 Juni af dette Aar, passerer frit herigjennem, vi blive derved satte i Stand til at concurrere med alle Nabobyer, og maaskee endnu at besørge Godset noget billigere, da Fragten for Gods, som kommer til Vands fra Hamborg hertil, kun er 18 a 20 s. Courant pr. Skpd. af 320 Pd.
Odense Adresse-Contoirs Efterretninger, 1845-05-26
Vi anbefale os til alle Handlende, som ville lade deres Varer gaae over vor Plads og forsikkre i Forveien den prompteste og billigste Expedition.
Odense Adresse-Contoirs Efterretninger, 1845-05-26
Lübeck den 20 Mai 1845. A. F. Naht & Walter. Vort Uldmarked, som bliver afholdt den 20, 21 og et af de bedste Localer, som 22 Junii, finder Sted i og skulde Sælgerne ikke finde existere til dette Øiemed. de paa Markedet budne Priser antagelige, giver vor Deel Forskud imod en billig Disconto-Casse altid 3 Rente; Omkostningerne, som Pakhuusleie &c., ere meget billige, Told finder ikke Sted. Vi anbefale os som Commissionairer, og give med Fornøielse nærmere Oplysning om Uldmarkedet.
Odense Adresse-Contoirs Efterretninger, 1845-05-26
Lübeck den 20 Mai 1845. A. F. Naht & Walter. J Slutningen af Juni eller Begyndelsen af Juli ønsker en ung Mand, der er Eier af en Landeiendom, men som for Tiden er bortforpagtet, at gjøre en Reise, størstedelen til Fods, paa Landoeconomiens Vegne. - Han har bestemt at reise fra Kolding over Hamborg til Mecklenborg, derfra videre til Preussen og Hannover, og besøge de større Herregaarde samt de bedste Agerdyrknings Jnstitutter. Reisen vil være endt indtil Udgangen af October. J denne Anledning søger han, saavel for Selskabs Skyld, som for Besparelse i Reiseomkostninger, en Reisekammerat, der er det tydske Sprog fuldkommen mægtig. Den, der har Lyst til at gjøre Følgeskab, bedes snarest muligt derom at tilskrive Hr. Postfuldmægtig Holm i Kolding. Den 22 Mai 1845.
Odense Adresse-Contoirs Efterretninger, 1845-05-26
Skiveskydning. Søndagen den 1 Juni om Eftermiddagen agter Undertegnede at afholde en Skiveskydning ved sit Huus, beliggende i Ullerslev. Der bliver opreist tvende Skiver, til den ene skydes med Kugler og til den anden med Hagel. Der bliver 7 Gevinster, bestaaende af smukt og godt Sadelmager-Arbeide, til Værdie 30 Rbd. Enhver, som har Lyst at deeltage, indbydes. NB. Kuglerifler maa ikke bruges, og de Hagel, som skal bruges, leveres frit paa Stedet. Chr. Brandt, Smed. Ullerslev den 23 Mai 1815.
Odense Adresse-Contoirs Efterretninger, 1845-05-26
Undertegnede tager sig den Frihed at indbyde Byens ærede Borgere samt Udenbyes, der ønske at deeltage i en Skiveskydning, som afholdes i Bogense Kjøbstad Tirsdagen den 3 og Onsdagen den 4 Juni d. A. Gevinsterne ere: en MahogniKomode, en Birketræes Pjedestal og en Birketræes Lænestol, som er til Eftersyn hos mig. Bogense den 24 Mai 1845. H. Dreyer.